Public procurement notice: Contract Notice
Published: 2022-11-09
Buyer: Semmelweis Egyetem
Country: HU
Contract type: Services
Procedure: Open procedure
CPV classification: 72260000: Software-related services
Submission deadline: 2022-12-08
Award criteria: The most economic tender

Technical requirements: A Semmelweis Egyetem részére ECDMS rendszer üzemeltetéséhez szükséges informatikai fejlesztések, űrlapfejlesztés, alkalmazástámogatás
A Semmelweis Egyetem részére - 48 hónapon keresztül - ECDMS rendszer üzemeltetéséhez szükséges alaprendszert érintő fejlesztések, adatbiztonsági és egyéb informatikai fejlesztések, alkalmazástámogatás, továbbá új regiszter vagy klinikai vizsgálat indításához szükséges fejlesztések. Ennek keretében:
- többkörös tesztelést követően a regiszter/vizsgálat felületek publikálása, feltöltő intézmények létrehozása és hozzáférési engedélyek kiosztása.
A szolgáltatás kiterjed az alkalmazás fejlesztésén túl az üzemeltetésre is felhő szolgáltatásban. A nem megfelelően paraméterezett és karbantartott infrastruktúra biztonsági kockázatot jelent, így Ajánlatkérő a felhőszolgáltatás terén való üzemeltetés miatt előnyben részesíti (értékelési részszempontok), ha az ajánlattevő valamely szakembere a hazai képviselettel rendelkező nemzetközi felhő szolgáltató Microsoft Azure Architect Technologies, illetve Microsoft Azure Solutions Architect Expert vizsgájával rendelkezik.
Tervezett mennyiség: Regiszterhez, vizsgálathoz űrlapfejlesztés 700 celláig: 56 db/48 hó; Regiszterhez, vizsgálathoz űrlapfejlesztés 700 cella fölött: 4 db/48 hó.
A szolgáltatás keretében elvégzendő további feladatok: a rendszerben tárolt adatok tekintetében archiválási-, mentési automatizmusok kialakítása, 24 órás elérhetőség biztosítása a hét minden napján, a kritikus (a szoftverrendszer egyik alapfunkciója nem vagy nem megfelelő működését eredményező) hibák 24 órán belüli, a nem kritikus hibák 72 órán belüli elhárításának megkezdése. A megajánlott támogatási konstrukciót úgy kell elkészíteni, hogy az első szintű üzemeltetési támogatást (first level support) az Egyetem erre a feladatra megfelelően felkészített munkatársai láthassák el. Nyertes Ajánlattevőnek biztosítania kell kb. 5 fő képzését, részükre a szükséges gyakorlati ismeretek átadását, a betanítás min. 3 nap.
A fejlesztéseket az ECDMS szoftverben kell teljesíteni, amelyre a Semmelweis Egyetem felhasználási joggal rendelkezik.
Ajánlatkérő nem biztosítja a részekre történő ajánlattételt, mivel a jelen eljárásban beszerezni kívánt szolgáltatás természete nem teszi sem lehetővé, sem indokolttá azt.
Ajánlatkérő az ajánlatokat a Kbt. 76. § (2) bekezdés c) pontja szerint a legjobb ár-érték arány szempontja alapján bírálja el.
Az értékelés módszere: az „ár” és a “teljesítési határidő” értékelési részszempont esetében a fordított arányosítás, a 2. és a 3. minőségi részszempontok esetében pedig az abszolút értékelés, melynél a pozitív válasz a maximum, a negatív válasz a minimum pontszámot kapja.
Ajánlatkérő a Kbt. 135. § (1), (5)-(6) és (10) bekezdései és a Ptk. 6:130. § (1)-(2) bekezdései szerint, az igazolt teljesítést követően kiállított számla ellenértékét az üzemeltetéssel kapcsolatos feladatok esetében havonta, a kézhezvételt követő 30 naptári napon belül átutalással fizeti meg.
A regiszterhez kapcsolódó űrlapfejlesztés ellenértékét Ajánlatkérő a megrendelés szerződésszerű teljesítését követően kiállított teljesítésigazolás birtokában benyújtott számla alapján fizeti meg.
Megrendelő késedelmes fizetése esetén Vállalkozó a késedelmi kamatra vonatkozóan a Ptk. 6:155. §, valamint a behajtási költségátalányról szóló 2016. évi IX. törvény 3. § szerinti késedelmi kamat követelésére jogosult.
Az Ajánlatkérő felhívja Ajánlattevők figyelmét a Kbt. 136. § (1) bekezdésében foglaltakra a kifizetéseket illetően, illetve a 143. § (3) bekezdésében foglalt speciális felmondási okra.
A részletes fizetési feltételeket a közbeszerzési dokumentumok részét képező szerződéstervezet tartalmazza.

Eligibility requirements: Az eljárásban nem lehet ajánlattevő, alvállalkozó, és nem vehet részt az alkalmasság igazolásában olyan gazdasági szereplő, akivel szemben a Kbt. 62. § (1) és (2) bekezdésében foglalt kizáró okok valamelyike fennáll. Az ajánlatkérő kizárja az eljárásból azt az ajánlattevőt, alvállalkozót vagy az alkalmasság igazolásában részt vevő szervezetet, aki a fenti kizáró okok hatálya alá tartozik, vagy részéről a kizáró ok az eljárás során következik be. A fenti kizáró ok fennállása ellenére az ajánlattevő és az alvállalkozó nem zárható ki a közbeszerzési eljárásból, amennyiben a Kbt. 64. § szerint igazolja megbízhatóságát. A megkövetelt igazolási mód: A 321/2015. (X. 30.) Korm. rendelet 1-16. §-ai alapján: A 321/2015. (X. 30.) Korm. rendelet 1. § (1) bek. alapján ajánlattevőnek, illetve az alkalmasság igazolásában részt vevő szervezetnek ajánlata benyújtásakor az EKR-ben kitöltött egységes európai közbeszerzési dokumentum (EEKD) benyújtásával kell előzetesen igazolnia, hogy nem tartozik a Kbt. 62. § (1)-(2) bekezdésében előírt kizáró okok hatálya alá, figyelemmel a Kbt. 67. § (1)-(2) bek.-re is. A 321/2015. (X. 30.) Korm. rend 15. §-a értelmében az ajánlattevő az alkalmasság igazolásában részt vevő alvállalkozó vagy más szervezet vonatkozásában csak az EEKD-t köteles benyújtani a Kbt. 62. §-ában foglalt kizáró okok hiányának igazolására. Közös ajánlattétel esetén a közös ajánlattevők mindegyike, kapacitást nyújtó szervezet(ek)/személy(ek) igénybe vétele esetén az érintett szervezet(ek)/személy(ek) mindegyike képviseletében az ajánlattevő képviselője tölti ki az EKR-ben a formanyomtatványokat. Ajánlattevőnek az eljárás eredményéről szóló döntés meghozatala előtt, Ajánlatkérő erről szóló felhívásra a 321/2015. (X. 30.) Korm. rendelet 1-8.§, 10.§, 12-13. § szerinti igazolások, nyilatkozatok benyújtásával kell igazolnia, hogy vele szemben nem állnak fenn a Kbt. 62. § (1)-(2) bekezdésében meghatározott kizáró okok. A Kbt. 67. § (4) bek. alapján az ajánlatba be kell nyújtani - az EKR nyilatkozatmintájának felhasználásával - az ajánlattevő arra vonatkozó nyilatkozatát, hogy nem vesz igénybe a szerződés teljesítéséhez a Kbt. 62. § (1)-(2) bek. szerinti kizáró okok hatálya alá eső alvállalkozót. Ajánlatkérő felhívja a figyelmet a Kbt. 64. §-ára. Amennyiben öntisztázás esete áll fenn, az ajánlattevő a Kbt. 64. § (2) bekezdése szerint köteles azt igazolni. A 321/2015. (X. 30.) Korm. rend 8. § ib) és ic) pontjai értelmében ajánlattevőnek a Kbt. 62. § (1) bek k) pont kb) és kc) alpontjai vonatkozásában - szintén az EKR-ben rendelkezésre álló nyilatkozatminta segítségével - nyilatkozatot kell benyújtania a kormányrendeletben előírt tartalommal. Az EKR-ben található űrlap felhasználásával Ajánlattevőnek nyilatkoznia kell, hogy vele szemben változásbejegyzési eljárás van-e folyamatban. Folyamatban lévő változásbejegyzési eljárás esetén a 321/2015. (X. 30.) Korm. rend 13. §-a alapján csatolni kell a cégbírósághoz (vagy az Ajánlattevő országában a változásbejegyzési jogköröket gyakorló szervhez) benyújtott változásbejegyzési kérelmet és az annak érkeztetéséről a cégbíróság által megküldött igazolást. A kizáró okokra és az alkalmassági követelményekre vonatkozóan a közbeszerzés megkezdését megelőzően kiállított igazolások is benyújthatók (felhasználhatók) mindaddig, ameddig az igazolásokban foglalt tény, illetve adat tartalma valós. A Kbt. 69.§ (11a) bekezdése értelmében a kizáró okok fenn nem állása igazolásának körében nem kérhető a gazdasági szereplőtől olyan igazolás benyújtása, amelyet a Semmelweis Egyetem részére a gazdasági szereplő korábbi közbeszerzési eljárásban az EKR-ben elektronikus úton már benyújtott. Ebben az esetben a gazdasági szereplő nyilatkozik arról, hogy mely korábbi eljárásban benyújtott igazolást kéri figyelembe venni a bírálat során.